Maar selfs al was hierdie vooruitsigte nog meer rooskleurig, is die groot probleem dat Suid-Afrika vir sowat 77 persent van sy energiebehoeftes van steenkool afhanklik is, terwyl sowat 90 persent van die elektrisiteit deur steenkool opgewek word. Dit, terwyl Suid-Afrika se potensiaal vir die opwekkings van sonkrag en windkrag as van die hoogstes ter wêreld gereken word.